พุทธิพงษ์ แจง #ตู่โป๊ะแตก ปัดหลุดเม้นต์เพจตัวเอง โยงกระบวนการตั้งใจทำเพจปลอม
โฆษกประจำสำนักนายกรัฐมนตรี แจงปม #ตู่โป๊ะแตก ยันไม่ใช่ พล.อ.ประยุทธ์ เล่นอย่างแน่นอนคงไม่มีเวลาไปคอมเม้นต์ พร้อมโยงกระบวนการตั้งใจทำเพจปลอม26 พ.ค.2561 ภายหลังจาก พล.อ.ประยุทธ์ จันทร์โอชา นายกฯ และหัวหน้า คสช. เปิดเฟสบุ๊กแฟนเพจ ประยุทธ์ จันทร์โอชา Prayut Chan-o-cha ไปเมื่อกลางเดือนที่ผ่านมา ยอดการกดถูกใจจนถึงขณะนี้กว่า 4 แสนแล้วนั้น อย่างไรก็ตามวันนี้มีประเด็นที่เป็นที่วิพากษ์วิจารณ์เนื่องจากปรากฏภาพที่มีผู้บันทึกว่าเพจดังกล่าวได้แสดงความเห็นตอบใต้โพสต์ของตัวเอง ในลักษณาว่าให้ พล.อ.ประยุทธ์ ช่วยเหลือกรณี พานทองแท้ ชินวัตร บุตรชาย ทักษิณ ชินวัตร อดีตนายกรัฐมนตรี ในคดีร่วมฟอกเงินโอมรับเช็คกรุงไทย 10 ล้านบาท เพราะหวั่นว่าจะหลบหนีออกนอกประเทศ นั้นผู้สื่อข่าวรายงานว่า ข้อความแสดงความเห็นของเพจที่กล่าวถึงนั้นไม่ปรากฏอยู่แล้ว มีผู้ตั้งข้อสังเกตว่าลบไปไม่นานหลังโพสต์ล่าสุด รายงานว่าพุทธิพงษ์ ปุณณกันต์ รองเลขาธิการนายกรัฐมนตรี ปฏิบัติหน้าที่โฆษกประจำสำนักนายกรัฐมนตรี กล่าวถึงกรณีดังกล่าวว่าไม่ใช่ พล.อ.ประยุทธ์ เล่นอย่างแน่นอน อยู่ดีๆ นายกฯ จะไปเล่นได้อย่างไร ท่านคงไม่มีเวลาไปคอมเม้นต์ และเป็นเรื่องที่ไม่มีทางเป็นอย่างนั้นแน่นอน ทีมงานไม่มีใคร มีแค่ท่านนายก ตน และคนเพียงไม่กี่คนในการตอบคอมเม้นต์ ซึ่งเรื่องเหล่านี้เป็นเรื่องละเอียดอ่อน ท่านตอบแค่เพียงเรื่องการแก้ไขปัญหาของประชาชนเป็นกระบวนการตั้งใจทำเพจปลอม ความคิดปกติเป็นไปไม่ได้ที่ทีมงานจะนำแอคเคาท์เข้าไปโพสต์เรื่อง โอ๊ค พานทองแท้ ขอให้ดูความเป็นจริงมันเป็นไปไม่ได้ ขอให้ชั่งน้ำหนักในการพิจารณาด้วย พุทธิพงษ์ กล่าวผู้สื่อข่าวรายงานว่า ทั้งนี้ในเฟซบุ๊กของ พล.อ.ประยุทธ์ มีการเข้าไปคอมเม้นต์วิพากษ์วิจารณ์ถึงกรณีดังกล่าวจำนวนมาก จนถึงขั้นติด #ลุงตู่โป๊ะแตก เต็มโลกโซเชียลผู้สื่อข่าวตรวจสอบเฟสบุ๊กแฟนเพจที่ใช้ชื่อเพจเหมือนเพจของ พล.อ.ประยุทธ์ พบมีเฟจที่ใช้ชื่อและตั้งภาพโปรไฟล์เหมือนกันอยู่ 1 เพจ เพียงแต่มีจุดต่างที่ คำว่า Chan-o-cha ที่เป็นจริง 4 แสนไลก์นั้น ใช้คำว่า Chan-o-cha ขณะที่เพจหลักร้อยใช้ Chan-O-cha เป็นตัว o ใหญ่ ขณะที่เพจที่ปรากฏเป็นการแสดงความเห็นอันเป็นที่มาของคำว่า ตู่โป๊ะแตก นั้น ใช้Chan-o-cha เช่นเดียวกับเพจจริงของ พล.อ.ประยุทธ์ นั่นเองนอกจากนี้ยังมีผู้เผยแพร่การแจ้งเตือนของระบบเฟสบุ๊กหากเพจที่เราติดตามและตั้งค่าให้มีการแจ้งเตือนหากมีการเคลื่อนไหว เช่น โพสต์ หรือแสดงความเห็น ซึ่งปรากฏพบการแจ้งเตือน เนื่องจากเพจ พล.อ.ประยุทธ์ ได้แสดงความเห็นด้วยอย่างไรก็ตามผู้สื่อข่าวประชาไทตั้งข้อสังเกตตามที่มีผู้ใช้เฟสบุ๊กตั้งไว้ว่าอาจเป็นผู้ดูแลหรือแอดมินเพจที่ลืมสลับจากบัญชีส่วนตัวของแอดมินกับเพจ ทำให้แสดงความเห็นปรากฏว่าเป็นความเห็นของเพจแทนได้หรือไม่ ซึ่งจากการทดสอบก็สามารถเกิดข้อผิดพลาดดังกล่าวได้ แต่ไม่ได้สรุปว่าข้อความที่เกิดขึ้นจากเพจประยุทธ์ฯ จะมาจากสาเหตุนี้
โฆษกประจำสำนักนายกรัฐมนตรี แจงปม #ตู่โป๊ะแตก ยันไม่ใช่ พล.อ.ประยุทธ์ เล่นอย่างแน่นอน คงไม่มีเวลาไปคอมเม้นต์ พร้อมโยงกระบวนการตั้งใจทำเพจปลอม 26 พ.ค.2561 ภายหลังจาก พล.อ.ประยุทธ์ จันทร์โอชา นายกฯ
ตู่โป๊ะแตก,เฟสบุ๊กแฟนเพจ,ประยุทธ์ จันทร์โอชา,พุทธิพงษ์ ปุณณกันต์,เพจปลอม,พานทองแท้